
VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

9/2004. (V.7.) számú

r e n d e l e t e

a díszpolgári cím adományozásáról

Vése község Önkormányzatának képviselő-testülete az 1990. évi LXV. tv. 16. §-ában kapott felhatalmazás alapján, azért, hogy a községben kiemelkedő tevékenységet folytatók tetteit elismerje és példaképül állítsa, az alábbi rendeletet alkotja:

Vése község Díszpolgára

1. §.
(1). Vése Község Képviselő-testülete "Vése község Díszpolgára" kitüntető címmel ismeri el azok érdemeit, akik Vése község fejlődéséért valamely kiemelkedően jelentős munkájával, vagy egész életművével olyan általános elismerést szerzett, amely hozzájárult a község jó hírnevéhez öregbítéséhez, továbbá példamutató emberi magatartása miatt egyébként köztiszteletben áll.

2. §.

(1). A díszpolgári cím adományozására Vése Község Önkormányzatának Képviselő-testülete jogosult.

(2). Díszpolgári cím adományozására javaslatot tehet bármely választójoggal rendelkező vései lakosú állampolgár és közösség.

(3). A cím adományozására vonatkozó javaslataikat a Polgármesterhez kell eljuttatni. A polgármester a javaslatokat a Képviselő-testület elé terjeszti.

(4). Adományozott lehet az élő vagy holt személy, aki e rendeletben foglalt feltételeknek megfelel.

(5). A Képviselőtestület zárt ülésen bírálja el a beterjesztett javaslatot, és dönt a cím odaítéléséről.

(6). A cím adományozásához a megválasztott települési képviselők minősített többséggel egybehangzó szavazata szükséges.

(7). Az adományozást határozat formájában a Képviselő-testület jegyzőkönyvbe foglalja és indokolja.

(8). Évente egy díszpolgári cím adományozható. Az elismerésre érdemes személy elhalálozása esetén posztumusz kitüntetés is adományozható. 

3. §.

A díszpolgári címet az Önkormányzat Képviselő-testülete rendes, vagy rendkívüli ülésen - lehetőleg nemzeti, községi ünnephez kapcsolódóan ünnepélyes keretek között - adományozza, amelyre meg kell hívni a jelöltet, posztumusz adományozás esetén a legközelebbi hozzátartozóját vagy más képviselőjét.

4. §.

(1). A díszpolgári cím a község címerével ékesített oklevél formában kerül átadásra, mely a következőket tartalmazza:

- a díszpolgár nevét,

- az adományozás jogcímét és keltét,

- aláírásokat és az adományozó pecsét lenyomatát.

(2). Az oklevelet a Polgármester és Jegyző írja alá.

(3). Külföldi állampolgárnak a cím adományozásakor saját államának nyelvén, ha ez nem lehetséges, német, angol vagy francia nyelvű, a diploma hiteles fordításáról készült szövegét is mellékelni kell.

5. §.

(1). A díszpolgári cím adományozásáról szóló határozat egy példányát a díszpolgár életrajzával és fényképével a Levéltár részére át kell adni.

(2). Mintapéldányát e rendelet irattári példánya mellett kell őrizni.

6. §.

 A község díszpolgára a Képviselő-testület és a lakosság tiszteletét és megbecsülését élvezi, ezért

· az Önkormányzat által rendezett hivatalos ünnepségekre fenntartott hely biztosítása mellett meg kell hívni,

· a községet képviselő delegáció tagjaként felkérhető a Képviselő-testület eseti határozata alapján,

· jogosult a képviselő-testületi ülésen tanácskozási joggal részt venni.

7. §.

(1). Az Önkormányzat Képviselő-testülete visszavonhatja a díszpolgári címet attól a személytől, ha az elismerésében részesített személy arra érdemtelenné válik.

(2). Érdemtelen az elismerésre különösen az, aki bíróság a közügyek gyakorlásától jogerősen eltiltott. Ebben az esetben az elismerést vissza kell vonni.

(3). A díszpolgári cím visszavonására a Polgármester és az Ügyrendi Bizottság tehet előterjesztést.

(4). A Képviselő-testület díszpolgári cím visszavonásáról szóló határozatát a nyilvántartó könyvbe be kell jegyezni. A visszavonás tényét az érintettel és a Levéltárral is közölni kell.

8. §.

(1). A rendelet a kihirdetés napján lép hatályba. A rendelet kihirdetéséről a körjegyző gondoskodik.

V é s e, 2004. május 7.

  Bertók László                               Bertók Katalin

  polgármester                                  körjegyző

